Бишкек ЖЭБи

Бишкек ЖЭБ (мурдагы Фрунзе  ) — Бишкек шаарында жайгашкан Кыргызстандан эң ири жылуулук электр борбору. «Электр станциялары» ААКнун курамына кирет. 

ЖЭБдин директору Курманбеков Нургазы Улукбекович.

 Тарыхы 
Камволдук-нооту комбинатын  электр кубаты менен камсыз кылуу үчүн электр станциясын куруу боюнча негизги иштер 1958-жылы башталып, 1961-жылынын 14 сентябрында 25 МВт кубаттуулуктагы электростанциянын биринчи турбоагрегаты ишке берилген.

1960-жылы  станциянын кубаттуулугун 200 миң кВт чейин көбөйтүү, ал эми 1962-жылы электр кубаттуулугун эки эсе көбөйтүү туралуу чечими кабыл алынганОАО Электрические станции.

 ЖЭБди модернизациялоо 
2013-жылдын 16-июлунда «Электр станциялар» ААК менен кытайлык «ТВЕА» компанияларынын ортосунда Бишкек ЖЭБин модернизациялоо долбоорун ишке ашыруу боюнча 386 миллион АКШ доллары өлчөмүндөгү келишимге кол коюлган.
ТВЕА компаниясы менен түзүлгөн келишимдин шарттарына ылайык №1-8 отказандарын, №1-4 турбоагрегаттарын демонтаждалган жана жалпы кубаттуулугу 300 МВт жана 300 Гкал/саат болгон HG-710/13.8-YN20 түрүндөгү эки отказан жана С-150-12,8/555/0,5 эки турбоагрегат модернизациянын жүрүшүндө орнотулган.

Заманбап, жогорку технологиялуу жана экологиялык жактан таза жабдууларды орноткондон кийин Бишкек ЖЭБ дүйнөлүк стандарттарга шайкеш келтирүү пландаштырылган.

Реконструкциялоо иштери аяктагандан кийин Бишкек ЖЭБинин отказандары Кыргызстанда казылып алынган көмүр менен иштеп 812 МВт электр кубаттын иштеп чыгары айтылган. Бул модернизациялоого чейинкиден эки эсе көп. 

 Бишкек шаарынын мэриясынын карамагына өткөзүү 
Отун-энергетика комплексинин объектилеринин ишенимдүү, туруктуу жана коопсуз иштешин камсыз кылууга багытталган Бишкек шаарынын жергиликтүү өз алдынча башкаруу органдарынын бирдиктүү саясатын жүргүзүү үчүн борбордун мэриясынын түзүмүндө атайын Отун-энергетикалык комплекс департаменти түзүлгөнБишкек шаарынын мэриясы. Мэриянын түзүмүндө жаңы муниципалдык мекеме ачылды.

Департамент Кыргыз Республикасынын Президентинин 2024-жылдын 3-апрелиндеги №89 «Отун-энергетикалык комплексинин айрым маселелери жөнүндө» Жарлыгын ишке ашыруунун алкагындаКыргыз Ресрубликасынын 2024-жылдын 3-апрели ПЖ № 89 «Отун-энергетикалык комплексинин айрым маселелери жөнүндө» жарлыгы, Кыргыз Республикасынын Министрлер Кабинетинин 2024-жылдын 7-июнундагы № 303 токтомунун негизинде түзүлгөнКыргыз Республикасынын Министирлер кабинетинин 2024-жылдын 7-июну № 303 «Электр станциялары» ачык акционердик коомунун Бишкек шаарынын ЖЭБи жана «Бишкекжылуулуктармагы» филиалдарынын мүлктүк комплекстерин Бишкек шаарынын мэриясына өткөрүп берүү жөнүндө токтому, ага ылайык  Бишкек шаарынын мэриясына муниципалитеттин түзүмүнө шаардын отун-энергетикалык комплексинин ишин уюштуруучу мекеме болгон ишкананы түзүү тапшырылган.

Ошондой эле, Министрлер Кабинетинин бул токтому менен «Электр станциялары» ААКнын Бишкек шаарынын ЖЭБ жана «Бишкекжылуулук» ААК филиалдарынын мүлк комплекстери Бишкек шаарынын мэриясынын карамагына өткөрүлгөн.

Бишкек шаарынын мэриясынын Отун-энергетика комплекси департаментине Бишкек шаарынын жылуулук, газ жана электр менен жабдуу тармактарын эксплуатациялоо жана өнүктүрүү боюнча иш-чараларды координациялоо жана контролдоо боюнча ыйгарым укуктар берилген.

 Техникалык мүнөздөмөсү 
Станциянын орнотулган электр кубаттуулугу 666 МВт, жылуулук кубаттуулугу – 1443,9 Гкал/саат  . ЖЭБде кубаттуулугу 60 МВтдан 150 МВт чейин 9 турбоагрегат коюлган .

Караганды таш көмүр кенинде казылган катардагы жана промпродукт маркалары, ЖЭБдин кезектеги III казандары үчүн долбоордук отун катары кабыл алынган, кезектеги IV жана V казандары үчүн - Карагандынын 75% жана Таш-Көмүрдүн 25% көмүрүнүн аралашмалары. Кабак бассейнинин Б3 маркасындагы күрөң көмүр YG-710/13,8-YN20 казандары үчүн долбоордук отун катары кабыл алынган.

Ошондой эле, Д маркасындагы Шубаркүл кен чыккан жеринин таш көмүрү жана Кабак бассейнинин күрөң көмүрүн жагуу өздөштүрүлдү. Газ жана мазут тамызгы отун катары колдонулат.

 Дагы окуңуз 

 Кыргызстандын электр станцияларынын тизмеси
 Колдонулган адабияттар 
 И.Г. Гришков. Электрификация советского Киргизстана. — Фрунзе: Илим, 1965. — 120 с.
 Булактар 

 Тышкы шилтемелер 
 «Электр станциялар» ААК                       

Категория:Кыргызстандын электр станциялары